Diari Oficial de la Generalitat Valenciana


Sumari del DOGV 5462, del 02-03-2007 (2007/1539)

Informació pública de la modificació del catàleg del pla especial de protecció i reforma interior del barri del Carme per a la inclusió amb nivell de protecció integral de les restes arqueològiques del molí islàmic situat al carrer Salvador Giner, 3, 5 i 7.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5462

Data del DOGV
:   02-03-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/1539


Data del document
:   01-02-2007

Organisme emissor
:   Ajuntament de València

Tipus de document
:   Informació Pública

Descriptors 

:   * València
    * administració local
    * pla d'urbanisme

La Junta de Govern Local, en sessió ordinària de data 26 de gener de 2007, va adoptar l'acord següent:  
"Vista la documentació relativa a la modificació del catàleg del pla especial de protecció i reforma interior del barri del Carme per a la inclusió amb el nivell de protecció integral de les restes arqueològiques del molí islàmic hidràulic situat al carrer Salvador Giner números 3, 5 i 7", elaborada pel Servici de Gestió del Centre Històric; Vistos els acords plenaris de l'Ajuntament de 23 de febrer de 2001 i 31 de maig de 2002 (BOP 11.02.2003, i BOP 04.08.2001), pels qual s'aprova definitivament la modificació del pla especial de protecció i reforma interior del barri del Carme, i s'accepta la proposta realitzada per la Conselleria de Cultura, Educació i Ciència, Unitat d'Inspecció del Patrimoni Històric Artístic, de 23 d'agost de 2000, en la qual s'indica la necessitat de garantir la conservació de les esmentades restes arqueològiques; i amb el dictamen de la Comissió d'Habitatge, Grans Projectes i Urbanisme, de conformitat amb el que disposen els articles 77.4, 78, 90, 94.1, 95 i 101 de la Llei 16/2005, de 30 de desembre, de la Generalitat, Urbanística Valenciana; els articles 184, 187, 188 i 189, del Decret 67/2006, de 12 de maig de 2006, pel qual s'aprova el Reglament d'Ordenació i Gestió Territorial i Urbanística; els articles 34. 2 i 47. 1, de la Llei 4/1998, d'11 de juny, de Patrimoni Cultural Valencià; l'article 127 .1. d) de la Llei 7/1985, de 2 d'abril, de Bases del Règim Local, després de la modificació operada per la Llei 57/2003, de 16 de desembre de Mesures per a la Modernització del Govern Local, per la Junta de Govern Local, s'acorda:   
Primer. Sotmetre a informació pública pel termini d'un mes, per mitjà de la publicació d'anuncis en el Diari Oficial de la Comunitat Valenciana i en un diari no oficial d'àmplia difusió en la localitat la modificació del catàleg del pla especial de protecció i reforma interior del barri del Carme per a la inclusió amb el nivell de protecció integral de les restes arqueològiques del molí islàmic hidràulic situat al carrer Salvador Giner números 3, 5 i 7", documentació que consta de: 1. Introducció; 2. Part sense eficàcia normativa (memòria; estudis complementaris; pla d'informació); 3. Part amb eficàcia normativa (fitxa de catàleg; pla d'ordenació; normativa d'aplicació).; 4. Annexos: informes tècnics i documentació de referència.  
Segon. Suspendre la tramitació i atorgament de llicències d'activitat, parcel·lació i edificació que se sol·liciten després del present acord i dins de l'àrea objecte de la modificació.   
Tercer. Sol·licitar informe la Direcció General de Patrimoni Cultural Valencià, de la Conselleria de Cultura, Educació i Esports, als efectes previstos en els articles 34.2 i 47. 1 de la Llei 4/1998, de Patrimoni Cultural Valencià, una vegada conclòs el període d'exposició pública i amb caràcter previ a l'aprovació definitiva.  
Quart. Facultar el tinent d'alcalde delegat d'Urbanisme, Habitatge i Qualitat Urbana, tan àmpliament com procedisca en dret, per a dictar tots els actes que siguen necessaris amb vista a la plena execució d'este acord, així com comunicar-ho als distints servicis municipals."   
I de conformitat amb el que establixen els articles 83 i 96 de la Llei 16/2005, de 30 de desembre, Urbanística Valenciana, s'obri el període d'informació pública durant el termini d'un mes, a comptar de l'endemà de la publicació del present acord en els diaris corresponents, i l'expedient està a disposició del públic en les dependències del nou Ajuntament, avinguda d'Aragó, 6 planta, Servici de Gestió del Centre Històric, Secció de Planejament i Gestió, en horari d'atenció al públic.  
València, 1 de febrer de 2007.- El secretari: Pedro García Rabasa.